Գրիգոլ Աբաշիձե

Գրիգոլ Գրիգորիի Աբաշիձե (, ), վրացի խորհրդային բանաստեղծ։ ԽՄԿԿ անդամ 1944 թվականից, Վրաստանի սովետական գրողների միության վարչության առաջին քարտուղար 1967 թվականից։

Բանաստեղծությունների առաջին ժողովածուն հրատարակել է 1938 թվականին։ Պատկերել է սովետական մարդկանց մարտական սխրագործությունները («Թշնամիներ», 1941, «Տանկերի մենամարտ», 1941, «Անպարտելի Կովկաս», 1943)։ «Հարավային սահմանի վրա» (1949) և «Լենինը Սամգորիում» (1950) բանաստեղծությունների շարքերում (ՍՍՀՄ պետական մրցանակ, 1951) գովերգել է ժողովուրդների բարեկամությունը, հայրենասիրությունը։ «Լեգենդ առաջին թբիլիսցիների մասին» (1959) պոեմը նվիրված է վրաց մայրաքաղաքի հիմնադրման պատմությանը։ Արձակ գործերից հայտնի է «Լաշարելա» (1957) պատմավեպը։ Մահացել է 1994 թվականի հուլիսի 29-ին Թբիլիսիում։

Գրիգոլ Աբաշիձեն հայերեն

Մամուլ 
 Բանաստեղծություններ։ «Գարուն», 1978, թիվ 11, էջ 4։

Ծանոթագրություններ

Գրականություն 
 Վրաց գրականության ընտիր էջեր, Ե., 1961, էջ 508–600

Վրացի բանաստեղծներ
Խորհրդային գրողներ
20-րդ դարի բանաստեղծներ
20-րդ դարի տղամարդ գրողներ
Վրացի թարգմանիչներ
Վրացի արձակագիրներ
Բանաստեղծներ այբբենական կարգով